अज्ञात वाहन की टक्कर से 1 की मौत, पूर्व जिपं अध्यक्ष के भाई गंभीर घायल
गुना/आरोन | स्टेट हाईवे पर अज्ञात वाहन की टक्कर से एक बाइक सवार की मौत हो गई। जबकि उसी पर बैठे पूर्व जिला पंचायत अध्यक्ष का भाई गंभीर घायल हो गए । घटना बुधवार शाम की है। दरअसल आरोन निवासी लक्ष्मण सिंह पुत्र पर्वत सिंह यादव (पूर्व जिला पंचायत अध्यक्ष बुंदेलसिंह यादव के भाई) बाइक से गुना आए थे। वापस लौटते समय गुना- आरोन- सिरोंज स्टेट हाईवे पर अज्ञात वाहन ने मोटर साइकिल तो टक्कर मार दी। इससे बाइक पर पीछे बैठे आरोन निवासी रघुवीर सोनी की मौके पर ही मौत हो गई।
hin_Deva hin_Deva